**ԲԱՑԱՏՐԱԳԻՐ**

Գորիս համայնքի ավագանու նիստին

**Թեմա՝ ՄԱԿ-ի Պարենի** և **Գյուղատնտեսության Կազմակերպության (FAO) օժանդակությամբ Գորիս համայնքի վարչական տարածքում անտառտնկման** և **անտառվերականգնման աշխատանքների իրականացում**

**Հարգելի ավագանի**

Տեղեկացնում ենք, որ ՄԱԿ-ի Պարենի և Գյուղատնտեսության Կազմակերպության (FAO) աջակցությամբ նախատեսվում է իրականացնել անտառտնկման և անտառվերականգնման աշխատանքներ Գորիս համայնքի վարչական տարածքում։ Նախաձեռնությունը նպատակ ունի բարելավել համայնքի էկոլոգիական վիճակը, պայքարել հողերի դեգրադացիայի դեմ, մեղմացնել կլիմայական փոփոխությունների հետևանքները, ինչպես նաև վերականգնել կենսաբազմազանությունը։

Ծրագրի շրջանակներում նախատեսվում են հետևյալ գործողությունները․

Վերլուծություն և պլանավորում՝ համապատասխան տարածքների ընտրություն և ծառատեսակների ընտրություն՝ տեղական պայմաններին համապատասխան.

Տնկման աշխատանքների իրականացում.

Վերականգնման միջոցառումներ՝ համայնքի վնասված կամ անտառապատման կարիք ունեցող հատվածներում.

Կարևոր է ընդգծել, որ ծրագիրն ամբողջությամբ ֆինանսավորվելու է ՄԱԿ-ի Պարենի և Գյուղատնտեսության Կազմակերպության կողմից, և համայնքի բյուջեից որևէ ֆինանսական հոսք նախատեսված չէ։ Գորիս համայնքի մասնակցությունը լինելու է համակարգման, կազմակերպչական աջակցության և անհրաժեշտ տեղեկատվության տրամադրման մակարդակում։

Հաշվի առնելով վերոգրյալը՝ առաջարկում ենք ավագանու նիստում քննարկել և հավանություն տալ Գորիս համայնքի մասնակցությանը տվյալ ծրագրին։

Հարգանքով՝

Գորիսի համայնքապետարանի աշխատակազմի գյուղատնտեսության և հողօգտագործման բաժին

17.04.2025թ.